A 2018-as Le Mans-i 24 órás versenyen részt vehetett a Manor csapata, azonban már a tesztnapon világossá vált, hogy az autó nem képes lépést tartani a többi LMP1-es versenyautóval. A nap végére még 2 LMP2-es autó is megelőzte a gyengélkedő alakulatot. A Charlie Robertson, Michael Simpson és Léo Roussel által vezetett #5-ös rajtszámú autó utolsó lett az LMP1-es osztályban, továbbá 4 LMP2-es típusú autó is megelőzte őket. A versenyen az Oliver Rowland, Alex Brundle és Oliver Turvey által vezetett #6-os rajtszámú versenyautó kiállni kényszerült a 9. órában. Az #5-ös rajtszámú autó utolsó előttiként látta meg a kockás zászlót, azonban a futam után büntetéssel sújtották a versenyzőket, a vezetési időkorlát túllépése miatt, így az utolsó helyen értékelték az #5-ös rajtszámú triót. Eredetileg a csapat #6-os számú trióját egy teljes szezonra nevezték be, azonban egy késői Mecachrome-ról, AER motorra való váltás következtében az autó nem vett részt a "Silverstone-i 6 órás versenyen."